b'\n_START_ARTICLE_\nHamby Shore\n_START_SECTION_\nIgralska kariera\n_START_PARAGRAPH_\nShore se je leta 1904 pridru\xc5\xbeil mo\xc5\xa1tvu Ottawa Hockey Club, tedanjemu branilcu naslova zmagovalca Stanleyjevega pokala. Po eni sezoni in osvojenem Stanleyjevem pokalu je od\xc5\xa1el v Winnipeg Seniors, a se vrnil v Ottawo za sezono 1906/07. Zatem se je vrnil v Winnipeg, kjer je igral kot profesionalec, za mo\xc5\xa1tvi Winnipeg Maple Leafs in Winnipeg Strathconas. Igral je tudi na neuspe\xc5\xa1nem izzivu leta 1908 proti mo\xc5\xa1tvu Montreal Wanderers. Sezono 1908/09 je zaradi bolezni izpustil. V sezoni 1909/10 se je vrnil v Ottawo, ki je do tedaj \xc5\xbee bila profesionalni klub, in osvojil Stanleyjev pokal. Leta 1911 je \xc5\xa1e tretji\xc4\x8d osvojil Stanleyjev pokal._NEWLINE_Shore je bil najbolj poznan po svojem igranju s soigralcem Fredom Lakeom, s katerim sta tvorila siloviti dvojec pred vratarjem Percyjem LeSueurjem._NEWLINE_V Ottawi je ostal do oktobra 1918, ko je umrl zaradi epidemije \xc5\xa1panske gripe.'